Μετά από μια ήδη δύσκολη αρχή ως τελειόφοιτη στο λύκειο,
η Ντέβι τώρα αντιμετώπιζε μια ολόκληρη χιονοστιβάδα.
Ξεκίνα να μιλάς. Πώς κατέστρεψες το αμάξι σου μετά από δύο μέρες;
Δεν φταίω εγώ.
Τσακώθηκα με μια κοπέλα στο σχολείο. Μάλλον ήταν έγκλημα μίσους.
Εσύ και τα εγκλήματα μίσους.
-Και ήσουν; -Τι;
-Μια ηλίθια σκύλα. -Μαμά!
Εύλογη ερώτηση.
Όχι φυσικά. Εγώ είμαι το θύμα εδώ.
Αυτή το άρχισε με το χαζόστομα και τη χαζόφατσά της.
Ακούγεσαι πολύ αθώα.
Ναλίνι, μην το φτιάξεις. Άσ' τη να οδηγεί μες στην ντροπή.
Να πάρει, γιαγιά, γιατί τόση επίθεση;
Έφαγες την τελευταία βάφλα κι άφησες το κουτί στην κατάψυξη.
Το ορκίζομαι, μαμά, δεν έκανα κάτι. Η κοπέλα είναι ψυχοπαθής.
Μπες. Πάμε στη διευθύντριά σου.
Αν λες αλήθεια, πρέπει να πληρώσουν οι γονείς της.
Κάτσε, θα ξεκινήσεις καβγά με τη σκύλα;
Τέλεια!
Άκουσες, Μάργκο;
Αν τα βάλεις με το Subaru, χτυπάς προφυλακτήρα.
ΕΓΩ ΠΟΤΕ …ΔΕΝ ΕΧΩ ΠΑΡΕΙ ΓΛΥΚΙΑ ΕΚΔΙΚΗΣΗ
Καλώς ήρθατε, κύριε Ράμος, δρ Βισακούμαρ.
Έχουμε να συζητήσουμε σοβαρούς ισχυρισμούς.
Είναι σοβαροί. Βασικά, εγκληματικοί.
Πρέπει να φυλακιστεί που χάλασε το αμάξι μου.
-Δεν… -Κυρία Γκραμπς, λυπάμαι για ό,τι έγινε.
Ποτέ δεν θα βανδάλιζε ένα αμάξι. Είναι μια κόσμια νεαρή.
Κόσμια; Απείλησε την κόρη μου με βία.
Η κόρη σας της φώναζε μιλώντας για αντρικά μόρια.
Τι έκανε, λέει;
Ζητώ συγγνώμη γι' αυτό.
Φώναζε σε κάποια με ξεκάθαρο κίνητρο βανδαλισμού.
Κίνητρο; Τι είμαστε, το SVU;
Προτιμώ τα ναυτικά εγκλήματα στο NCIS.
Εντάξει, νομίζω ότι φύγαμε από το θέμα.
Ορκίζομαι ότι δεν το έκανα.
Κάνω πολύ καλύτερα γράμματα.
-Ποιος κάνει ταυ ανάποδο σταυρό; -Ο Αντίχριστος;
Έγινε στο τέλος της μέρας; Έχω μάθημα με την κα Νούνι.
Δεν θα μπορούσα να το κάνω, ακόμα κι αν το ήθελα πολύ.
Θα κάνουμε τη δική μας έρευνα,
αλλά μάλλον την έχεις γλιτώσει.
Τι;
Οι κάμερες είναι της δεκαετίας του '80, ο φύλακας είναι 80.
Η Μάργκο έχει καλό άλλοθι.
Γιατί χρησιμοποιούμε γλώσσα εγκλημάτων;
Είμαι κι εγώ φαν του CSI.
Μα είναι ξεκάθαρα ένοχη.
Ζηλεύεις επειδή ο Μπεν διάλεξε εμένα.
Περίμενε. Κάτσε, τον Μπεν αφορά;
Τον Μπεν Γκρος;
Κοπελιά, αυτό είπα κι εγώ.
Ντέβι, λυπάμαι που σου το λέω,
αλλά θα πληρώσεις για την επισκευή.
Τι; Εγώ είμαι το θύμα εδώ.
Ναι; Αλήθεια; Τι έλεγες για αντρικά μόρια;
Τίποτα. Δεν ξέρω τι είναι και δεν έχω δει ποτέ.
Λοιπόν, ενηλικίωση σημαίνει να φροντίζεις τα υπάρχοντά σου.
-Κάν' το με τις οικονομίες σου. -Είναι για το ταξίδι στη Νέα Υόρκη.
Ας το σκεφτόσουν προτού τσακωθείς για τον Μπεν Γκρος.
Σοβαρά;
Λίστα είναι; Λατρεύω τις λίστες.
Ναι, είχαμε πολλά κορίτσια στα δοκιμαστικά του ποδοσφαίρου.
Θα κάνω περικοπές. Με βλέπω για κλοτσιά στο γόνατο.
Δεν είναι πρόβλημα για την ομάδα ρομποτικής.
-Παραείστε αγύμναστοι για μια κλοτσιά; -Όχι.
Ναι, αλλά εννοώ ότι δεν έρχονται ποτέ κορίτσια.
Μάλλον ο Έρικ έχει δίκιο, διαφέρω.
Τι εννοείς;
Στις πιο πολλές δεν αρέσουν τα θέματα τεχνολογίας.
Σοβαρά τώρα;
Δεν απέχουν γι' αυτό από τη ρομποτική,
αλλά γιατί η ομάδα είναι αγαμίκουλες.
Δεν ισχύει. Ο Έρικ δεν απέχει από το σεξ.
Το έχει κάνει σε όλες τις τουαλέτες με τη Ροζαλία.
Μας τα λέει σε κάθε σύσκεψη.
Ναι. Βλέπεις γιατί οι γυναίκες δεν θα ήθελαν να ακούν όλα αυτά;
Περίμενε. Ανίσα, λες ότι η ομάδα στην οποία είμαι αρχηγός είναι τοξική;
Πολύ το φοβάμαι, Φαμπ. Σαν τον ποταμό Λος Άντζελες.
Άργησες δέκα λεπτά.
Συγγνώμη, κα Γουόρνερ.
-Το αμάξι μου έπεσε θύμα μισογυνισμού. -Δεν κατάλαβα ούτε με νοιάζει.
Ντέβι, είναι η πρώτη μας επίσημη συνάντηση για το πανεπιστήμιο.
Έχω μια υποψία για το πού θέλεις να κάνεις αίτηση.
-Στο Πρίνστον! -Στο Πρίνστον!
Θα κάνεις αίτηση νωρίς;
-Φυσικά. -Ωραία.
Έμαθα ότι δεν θα πάρεις συστατική από τη δρα Κις.
Ξέρεις, μιας και την έστειλες στο νοσοκομείο;
Ναι. Δεν ήταν καλό,
αλλά μπορώ να πάρω συστατική από άλλους καθηγητές.
Την κα Παλόμα, τον κο Σαπίρο…
Όχι τον κο Σαπίρο.
Μουσκεύει τις συστατικές με δάκρυα.
Ναι, καλή συμβουλή.
Θα βρεις την άκρη.
Τώρα, ξέρεις τι ακολουθεί, έτσι; Το ταξίδι μας στη Νέα Υόρκη!
Κάθε χρόνο, η κα Γουόρνερ έπαιρνε μια ομάδα μαθητών
για να τσεκάρουν τα καλύτερα πανεπιστήμια.
Ανυπομονώ.
Πήρα μπλούζα "Πρέτσελ Νέας Υόρκης" για να ενσωματωθώ.
Κι εγώ το ίδιο.
Η επίσκεψη θα μετρήσει στην αίτηση.
Θα αυξήσει τις πιθανότητές σου.
Το μόνο που χρειάζομαι είναι την κατάθεσή σου για τη θέση
στην Kirkland Air.
Φτηνά, ακόμα και για μας.
Ναι, σχετικά με την προκαταβολή, την έχω.
Πρέπει πρώτα να φροντίσω ένα μικρό, τοσοδούλικο πραγματάκι.
Θέλω 1.100 δολάρια.
Τι; Την άκουσες από τα καυσαέρια;
Φυσικά, αλλά τόσο θα κοστίσει η επισκευή.
Μα θα μείνω ταπί.
Είναι ό,τι καλύτερο μπορώ. Ο βάνδαλος έβαψε μεγάλη έκταση.
Έλεγα να το καθαρίσεις με σπρέι και πανί.
Όχι. Πρέπει να ταιριάξεις το χρώμα.
Τα Subaru είναι εισαγόμενα, οπότε θα κοστίσει.
Σκιτ, δεν μπορούμε να πάρουμε μια πόρτα
από κάνα παλιό σε μια μάντρα και να τη βάλουμε;
Μπορώ να βάλω από κάνα σαράβαλο,
αλλά θα σου κοστίσει 3.000.
Να πάρει! Εντάξει, ξέρεις κάτι;
Μάλλον πρέπει να λύσω το θέμα μου σε ένα πιο οικονομικό μαγαζί.
Καλή τύχη. Είμαστε το πιο φτηνό στην πόλη.
Γι' αυτό μας λένε Φτηνές Επισκευές του Σκιτ και Σολάριουμ.
Κάμαλα, δεν σε περίμενα σήμερα.
Συγγνώμη. Τα παιδιά στο Πάινγουντς περνούν οντισιόν για το Teen Hamilton.
Δεν αντέχω άλλο παιδικό ραπ για τα Ομοσπονδιακά Κείμενα.
Σκέφτηκα να δουλέψω εδώ σήμερα.
Φυσικά. Αλλά ξέρεις πού θα είσαι καλύτερα;
Στο γκαράζ.
Ούτε θόρυβος ούτε αφθονία ροής αέρα για να σου αποσπά την προσοχή.
Τι; Γιαγιά, γιατί φέρεσαι τόσο περίεργα;
Θεέ μου.
Σε κρατούν όμηρο; Θα σε σώσω. Έκανα μάθημα αυτοάμυνας στο διαδίκτυο.
Κάμαλα, σταμάτα!
Δεν είμαι όμηρος.
Λεν, βγες έξω.
Γεια σου. Είμαι ο Λεν.
-Ποιος είσαι; -Κάμαλα, από δω ο λευκός μου φίλος.
-Γιατί μου λες ότι είναι λευκός; Το βλέπω. -Να σας φτιάξω ένα σάντουιτς;
Καταστροφικά νέα. Δεν θα πάω στο ταξίδι, γιατί πρέπει να επισκευάσω το αμάξι μου.
Τι; Όχι.
Ναι. Θα μου κοστίσει όσα έβγαλα δουλεύοντας στο γραφείο της μαμάς.
Ξέρετε πόσες αηδιαστικές δερματικές παθήσεις έπρεπε να δω;
Είδα να ανοίγει μια κύστη στα ρουθούνια για το τίποτα.
Πρέπει να έρθεις.
Γιατί δεν αφήνεις το "ηλίθια σκύλα";
Ή έτσι θα έλεγε μια υποκινήτρια τοξικής αρρενωπότητας;
-Δεν μπορεί να σε δανείσει η μαμά σου; -Το θεωρεί υπερβολικό.
Αυτό είναι χάλια.
Όλα όσα ήλπιζα για την τελευταία χρονιά
διαλύθηκαν από την αναθεματισμένη Μάργκο.
Και θα τη γλιτώσει.
Συγγνώμη, ξέρω ότι είναι δύσκολο… Νόστιμος.
Κυρίες μου, έχω μια επίσημη ανακοίνωση.
Αφήνω πίσω τη σχέση με τον Τρεντ.
Αυτή η λαχταριστή μπριζόλα είναι το επόμενο γεύμα μου.
Ο Ίθαν; Αλήθεια;
Καταλαβαίνω ότι είναι σέξι, αλλά είναι και κάπως έκφυλος.
Και ο Τρεντ; Δεν γίνεται να τα παρατήσεις.
Δεν θέλει να είναι μαζί μου. Το έκανε πολύ σαφές.
Όπως είπε η Ντούα Λίπα,
ξεπερνάς κάποιον όταν είσαι κάτω από έναν άλλο.
-Δεν λέει έτσι ο στίχος. -Κι όμως. Είναι ένας από τους κανόνες της.
Επίσης, κοιτάξτε τον Ίθαν.
Είναι όμορφος, είναι επικίνδυνος,
κι είναι λες και τον φυσάει συνεχώς ένα αεράκι.
Φαίνεται επιστημονικά αδύνατον, αλλά το βλέπω.
Ελ, ως τελειόφοιτη με ήδη κατεστραμμένη την τελευταία χρονιά, σε στηρίζω.
Βρες τη χαρά, προτού σου την κλέψει κάποιο τσουλί.
Ευχαριστώ, μάλλον.
Ποιο αναψυκτικό είναι το πιο σέξι;
Το Squirt.
Θεέ μου. Είμαι φιλάρας τώρα;
Ποια είμαι;
Επιστρέφω αμέσως.
Μπεν, ελπίζω να ξέρεις ότι βγαίνεις με μια ψυχοπαθή.
Δεν θα ήταν η πρώτη.
Ξέρεις ότι η κοπέλα σου κατέστρεψε το αμάξι μου;
-Όχι, δεν το έκανε. -Φυσικά.
Ποιος άλλος με μισεί στο σχολείο;
Μην απαντήσεις.
-Είπε ότι δεν το έκανε. Την πιστεύω. -Αλήθεια;
Είναι πιο λογικό κάποιος άσχετος να καταστρέψει το αμάξι μου,
αντί για την κοπέλα που είναι έξαλλη μαζί μου;
Έλα, Μπεν, είσαι έξυπνο αγόρι.
-Ντέβι, τι ακριβώς θέλεις; -Να μου πεις πώς μπορείς να 'σαι μαζί της.
Πώς βγαίνεις με κάποια που θέλει να με βλάψει. Δεν σε νοιάζω;
Δεν εννοώ έτσι, αλλά νόμιζα ότι ήμασταν φίλοι.
Είμαστε φίλοι. Αλλά τι θες να κάνω, να χωρίσω με την κοπέλα μου;
Απλώς λέω ότι εγώ δεν θα άφηνα κάποιον να σου φερθεί έτσι.
Δεν ξέρω τι να πω.
Ίσως να το σκεφτείς στο ταξίδι στη Νέα Υόρκη,
στο οποίο δεν μπορώ να πάω. Ευχαρίστησε τη Μάργκο.
Και ως βοηθός μητρότητας, ήταν καθήκον μου να την υποστηρίξω,
γι' αυτό έλειπα χθες.
Συγγνώμη, κυρία Νούνι;
Άκουσα την όμορφη ιστορία σας.
Μήπως βρήκατε αναπληρωτή καθηγητή για τα χθεσινά μαθήματα;
Αναπληρωτή;
Οποιοσδήποτε οργανισμός με πτυχίο μπορεί να πάρει τη θέση μου;
Αγαπημένο μου παιδί, δεν το νομίζω.
-Ευχαριστώ, κα Νούνι. -Παρακαλώ, παράξενο κορίτσι.
Βρε βρε βρε.
Σε αντίθεση με το άλλοθι της Μάργκο, χθες δεν έγινε μάθημα.
Ποια είναι η ηλίθια σκύλα τώρα;
Οπότε, έχεις αγόρι;
Ναι, μην είσαι τόσο σοκαρισμένη. Είμαι προφανώς GMILF.
Εντάξει, χαλάρωσε.
Γιατί το κράτησες μυστικό;
Γιατί είναι ντροπιαστικό.
Δεν θα έπρεπε να έχω φίλο σαν την Κάρι Μπράντσο.
Θα 'πρεπε να θρηνώ τον νεκρό άντρα μου, σαν την Κάρι Μπράντσο.
Σπόιλερ.
Ο άντρας σου πέθανε πριν από 20 χρόνια.
Κανείς δεν θα σε κρίνει.
Μα πρέπει. Οι αξιοσέβαστες χήρες δεν πρέπει να προχωρούν.
Η μητέρα μου ήταν χήρα από τα 22 ως τα 104.
-Έτσι πρέπει να κάνεις. -Ναι;
Ναι. Οι χήρες πρέπει να αφιερώνουν χρόνο στα εγγόνια τους,
όχι να μπλέκουν με έναν γόη με Ferrari.
Ο Λεν οδηγεί Ferrari;
Έκανε τεστ ντράιβ.
Έχει την κάρτα της αντιπροσωπείας στο πορτοφόλι.
Αλλά τώρα που αποκαλύφθηκε το μυστικό, θα τον χωρίσω.
-Μην το πεις στη Ναλίνι. -Εντάξει.
Αλλά δεν χρειάζεται να τον χωρίσεις.
Σε αντίθεση με άλλους, δεν θα σου ζητούσα να το κάνεις.
Σε τι αναφέρεσαι;
Είπες στον Μανίς να μην έρχεται πια στο σπίτι.
Δεν θα έλεγα κάτι τέτοιο.
Πάντα αγαπούσα τον Μανίς.
Φυσικά.
Απλώς λέω ότι δεν είναι κακό να θέλεις συντροφιά.
Άσε την οικογένειά σου να σε στηρίξει.
Θέλουμε να 'σαι χαρούμενη.
Εντάξει, ποια είναι έτοιμη για κλαμπ;
Κλαμπ σάντουιτς!
Η Νίρμι λατρεύει τα λογοπαίγνια.
Γεια.
Με τι ασχολείσαι;
Τίποτα. Με μια εργασία.
Ωραία.
Άκου, ξέρεις ότι μπορείς να μου πεις τα πάντα, έτσι;
Ξαναλέω, το ρολόι δεν κάνει τον καρπό σου να φαίνεται λεπτός.
Όχι, δεν ρωτούσα αυτό.
Αν κι εκτιμώ που μου το λες.
Αν έβαψες με σπρέι το αμάξι της Ντέβι, μπορείς να μου το πεις.
Κάτσε, νομίζεις ότι το έκανα;
Όχι, αλλά είχες καλό λόγο, οπότε θα μπορούσα να καταλάβω το γιατί.
Πώς μπορεί να σκέφτεσαι ότι θα βανδάλιζα το αμάξι της πρώην σου;
Είχες θυμώσει, έχεις απεριόριστη πρόσβαση σε είδη καλλιτεχνίας
και τώρα σπας πράγματα με μεγάλη οργή.
Τι; Όχι, δεν ξεσπάω την οργή μου.
Είναι για ένα διακοσμητικό μωσαϊκό.
Είναι πολύ ωραίο.
Ναι, είναι.
Όμως, ας γυρίσουμε λίγο πίσω.
-Εμπιστεύεσαι την Ντέβι πιο πολύ από μένα. -Δεν ισχύει.
Έτσι ακούγεται.
Είμαι κοπέλα σου. Έπρεπε να ξέρεις ότι δεν είμαι εγκληματίας.
Μάργκο Ράμος, έλα στο γραφείο της διευθύντριας.
Η Μάργκο Ράμος στο γραφείο της διευθύντριας.
Το ακούς, μωρό μου;
Ο ήχος της γλυκιάς εκδίκησης.
Τι έκανες;
-Ας πούμε ότι έβαλα Μαργκόλ στη Μάργκο. -Ωραίο λογοπαίγνιο.
-Ευχαριστώ. Το σκέφτηκα… -Πάψε.
Τι νέα, Ίθαν; Ωραία μελανιά.
Ναι, έπεσα.
Είσαι απίθανος.
Χόλα, κλας.
Χόι κοντινουάμος νουέστρα λεξιόν σόμπρε ανιμάλες.
Ίθαν, κιέρες εσκριμπίρ λας μασκότας κε τιένες εν λα πιζάρα;
-Όχι ιδιαίτερα. -Γράψε τα κατοικίδια σου.
Είναι βασανισμένος.
Ανυπομονώ να τον ανοίξω σαν πόρτα κελαριού
και να εξερευνήσω τους κρυμμένους θησαυρούς.
Δεν νομίζω ότι κρύβει πολλά κάτω από την επιφάνεια.
Σκέψου πάλι. Το αγόρι έχει ποντίκια.
Για στάσου ένα σεγκούντο.
Ο Ίθαν έγραψε το ταυ με τον ψυχωτικό τρόπο που το έγραψε η Μάργκο;
ΗΛΙΘΙΑ ΣΚΥΛΑ
Ίθαν, μια γρήγορη ερώτηση.
Μήπως έγραψες "ηλίθια σκύλα" στο αμάξι μου;
Γαμώτο, δικό σου ήταν το αμάξι;
Νόμιζα ότι ήταν της Ντίαζ. Με έκοψε σε μια εργασία.
Ηλίθια σκύλα.
Εν εσπανιόλ, Ίθαν.
Συγγνώμη.
Πέρα εστούπιδα.
Ντέβι, αδίκησες λάθος άτομο.
Ο Ίθαν κατέστρεψε το Subaru.
Η Μάργκο τελικά ήταν αθώα.
Άι, ντίος μίο.
Δεσποινίς Ράμος, έπεσε στην αντίληψή μου ότι μου είπες ψέματα
πως χθες ήσουν στο μάθημα.
Είπες ψέματα;
Ζητώ συγγνώμη. Είπα ψέματα, επειδή δεν ήθελα να φανώ ένοχη.
Αλλά αυτό δεν σημαίνει ότι είμαι ένοχη.
Κύριε Γκρος, τι θες εδώ; Αρκετούς μπελάδες δεν προκάλεσες, μικρέ παιδαρά;
Δεσποινίς Ράμος, ίσως αποβληθείς.
Τι; Όχι, δεν…
Μπεν, σου το ορκίζομαι, δεν το…
Δεν το έκανε. Δεν ήταν αυτή. Η Μάργκο είναι αθώα.
Τι;
Ναι, έκανα γκάφα. Λάθος μου.
-Αλλά ανακάλυψα ποιος το έκανε. Ο… -Όχι.
Δεν θέλω να ακούσω.
Τι; Μα είναι αλήθεια.
Ντέβι, όχι!
Μου έχεις φάει πολύ χρόνο.
Γίνεται να υπάρξει μια μέρα
χωρίς να δημιουργήσεις χάος γύρω σου;
Όπως έλεγα, Μάργκο, σε πίστευα εξαρχής.
Ευχαριστώ που ήρθες.
Φυσικά.
Μάργκο, λυπάμαι πολύ. Ελπίζω κάποτε να γελάμε μ' όλο αυτό.
Αλλά μάλλον όχι σήμερα.
Γεια. Είναι η λέσχη επιστημών;
Φαμπιόλα, αρχηγός της ομάδας ρομποτικής.
Πέρασα για να σας πω ότι ψάχνουμε νέα μέλη
αν ενδιαφέρεστε.
Έχω πολύ βαρύ πρόγραμμα, αλλά ίσως το στριμώξω.
Όχι εσύ, Τζεράρντ.
Πόνταρα σε ομοϊδεάτισσες που αγαπούν το STEM.
Ευχαριστούμε για την ενημέρωση, αλλά δεν θα συμμετάσχουμε.
Έχω ακούσει πρόσφατα φήμες για αντιφεμινιστικό κλίμα στη λέσχη μας.
Δεν είναι τόσο άσχημα όσο λένε.
Επικεφαλής είναι μια γυναίκα.
Ήσουν επικεφαλής τη Δευτέρα; Τότε ήταν πολύ άσχημα.
-Ξέρεις τι είναι η μητρική πλακέτα; -Όχι, αλλά θέλω να μάθω.
Η αγέλη κινείται με ιλιγγιώδη ρυθμό.
Πώς θα συμβαδίσεις με τα μεγάλα σκυλιά;
Με συγχωρείτε.
Θα σταματήσετε το γάβγισμα;
Ας κόψουμε το αρκουδάκι στη μέση.
Αρκετά ενοχοποιητικό.
Ωραία η ρομποτική, αλλά κανείς δεν θέλει να τον υποτιμούν δύσοσμα σπασικλάκια.
Καταλαβαίνω,
αλλά αν κάποιος ενδιαφέρεται για τη ρομποτική,
υπόσχομαι να αλλάξω την κουλτούρα της λέσχης μου ή να σβήσω προσπαθώντας.
Γεια.
Τρελή μέρα, έτσι;
Άκου, λυπάμαι πολύ για το μπέρδεμα με τη Μάργκο.
Νιώθω πολύ άσχημα, αλλά…
Άκου, Ντέβι, η Μάργκο μου ζήτησε να μη σου ξαναμιλήσω.
-Τι; -Ταράχτηκε με όλο αυτό. Θα το σεβαστώ.
Δηλαδή δεν θα μου ξαναμιλήσεις ποτέ;
Μπεν, παρεξήγηση ήταν. Έλα τώρα.
Λυπάμαι.
Μέσα σε μια μέρα,
η Ντέβι είχε χάσει ένα εισιτήριο μετ' επιστροφής κι έναν εραστή-φίλο.
Και για όλα έφταιγε ένας βλάκας.
Εσύ, μαλακιστήρι!
-Τι στον… -Θα το κρατήσω μέχρι να φτιάξεις το αμάξι.
Και; Έχω άλλα τέσσερα στο σπίτι.
Τότε, θα σε σκοτώσω με αυτό.
Δεν γίνεται να χαλάς κάτι που ανήκει σε άλλον.
Τι κρίμα! Λυπάμαι πολύ.
Ναι, θα λυπηθείς αν δεν κάνεις αμέσως το αμάξι μου ολοκαίνουριο.
Και κοίτα να το κάνεις να αστράφτει, γλύκα.
Ακούγεσαι σαν τους Σοπράνος.
Υπάρχει λόγος που με λένε Τρελοντέβι.
Θες να μάθεις γιατί;
Όχι.
Φτιάξε το αμάξι, αλήτη.
-Τι λέει, Ντέβι; -Γεια, Πάξτον.
-Μια στιγμή. Τι; Πάξτον; -Δεν προλαβαίνω, έχω συνέντευξη.
Τι κάνετε;
Φτιάξαμε ένα ρομπότ που στρίβει τις θηλές.
Μου κάνετε πλάκα;
Οι θηλές μου!
Ξέρεις τι λένε για εμάς;
Ότι είμαστε ιδιοφυΐες που αγνοούν πόσο σέξι είναι;
Κανείς δεν το έχει πει.
Λένε ότι είμαστε μια ελιτίστικη ομάδα από φυτά, αφιλόξενα προς τις γυναίκες.
Δεν είμαστε αφιλόξενοι.
Δεν είχαμε άλλες υποψήφιες άνω του μετρίου εκτός από σένα.
Τι εννοείς;
Ξέρεις; Αφού θεωρείς τον εαυτό σου άνω του μετρίου,
τι είναι ο μετασχηματισμός αμετάβλητων χαρακτηριστικών;
Σίγουρα το ξέρω.
Τότε, πες μου.
Αν είσαι ειδικός και δεν έχεις τίποτα να μάθεις,
πες μου τι σημαίνει.
Δεν ξέρω, εντάξει;
Είμαι ηλίθιος. Αυτό θες να ακούσεις; Γιατί με κάνεις να νιώθω ασήμαντος;
Για να πάρεις ένα μάθημα.
Από σήμερα, η λέσχη θα πάψει να είναι
ένας βούρκος τοξικής αρρενωπότητας.
Θα 'μαστε φιλόξενοι, συμπεριληπτικοί
και δεν θα φτιάχνουμε πια ρομπότ που έχουν ως σκοπό το χούφτωμα!
Και ίσως κάποιοι να δοκιμάσουν αποσμητικό;
Ναι!
Θα είμαστε ζώνη ελεύθερη από οσμές. Είναι σαφές;
Παιδιά, καλωσορίστε τη Μισέλ. Θα μπει
στην ομάδα;
Ναι, θα το ήθελα πολύ.
Γεια σας!
Ποια πεινάει; Πήγα στο Φράνκο.
Πήρες έξτρα σκορδόψωμα;
Φυσικά. Λες να θέλω εξέγερση στο σπίτι;
Πήγες στο Φράνκο; Είναι στην άλλη άκρη της πόλης.
Νόμιζα ότι προτιμούσες το Αντόνιο.
Ναι, αλλά ξέρω πόσο σ' αρέσουν τα ζίτι φούρνου του Φράνκο.
Σωστά. Σε νοιαζόμαστε. Δεν θα σε κρίναμε για κάτι που σε κάνει ευτυχισμένη.
Το παρασοβάρεψες. Είναι απλώς ζυμαρικά.
Πρέπει κάτι να σας πω.
Ξέρω ότι αυτή η οικογένεια με βλέπει ως πυλώνα ηθικής,
σχεδόν ενάρετη σαν θεά,
αλλά είμαι απλώς μια γυναίκα.
Με ανάγκες.
Οπότε, θέλω να μάθετε ότι βγαίνω με κάποιον.
Συγγνώμη, τι;
Έναν λευκό, τον Λεν.
Δεν χρειαζόταν να αναφέρεις τη φυλή του.
Και βγαίνουμε στα κρυφά για φαγητό, ασυνόδευτοι.
Ορίστε. Η αλήθεια μαθεύτηκε. Απαρνηθείτε με αν θέλετε.
-Συγχαρητήρια, μαμά. -Ναι, δώσ' του, γιαγιά.
Αλήθεια;
Δεν με θεωρείτε κοινή πόρνη;
Όχι, μαμά Νίρμαλα.
Είσαι μια γυναίκα που αξίζει καλή παρέα.
Σου το είπα.
Ευχαριστώ.
Μια φορά οδήγησε Ferrari.
ΑΓΝΩΣΤΟΣ ΑΡΙΘΜΟΣ ΕΙΜΑΙ ΕΞΩ. ΙΘΑΝ.
Γεια.
Γεια και σ' εσένα.
Μάλιστα.
Να σου δώσω τα κλειδιά για να το πας σε συνεργείο;
Συνεργείο;
Όχι, αγόρασα ένα σπρέι.
Υπάρχει σπρέι;
-Ναι. -Πόσο κοστίζει;
-Δεκατρία δολάρια. -Να πάρει, Σκίτερ. Άθλιο κάθαρμα.
Είσαι λιγάκι ζόρικη, έτσι;
Όχι, απλώς πιστεύω στη δικαιοσύνη.
Πάντως, δεν μου έχουν ξαναφωνάξει έτσι.
-Δυσκολεύομαι να το πιστέψω. -Είναι σέξι.
Τι είπες, κακό αγόρι;
Ναι, όταν μου φώναζες, έλεγα από μέσα μου
"Να πάρει. Η Ντέβι είναι σέξι".
Ευχαριστώ.
Ντέβι, όχι. Τι κάνεις;
Δεν γίνεται να σ' αρέσει ο αλήτης. Τον θέλει η φίλη σου.
Να πάρει.
Υποτιτλισμός: Γκέλη Τόγια